বাড়ছে পাক আগ্রাসন, কী পদক্ষেপ নেবে ভারত? বৈঠকে রাজনাথ সিং-অজিত দোভাল

নয়াদিল্লি: পশ্চিমী সীমান্তে বাড়ছে পাক আগ্রাসন। তবে ভারত কী এই পরিস্থিতিতে বড় কোনও অ্যাকশনের পথে হাঁটতে চলেছে এই প্রশ্ন এখন দেশের অন্দরে ঘোরা ফেরা করছে। এই পরিস্থিতি শনিবার প্রধানমন্ত্রীর বাসভবনে তিন সেনাপ্রধানদের সঙ্গে উচ্চ পর্যায়ের বৈঠক বসেন নরেন্দ্র মোদি (Narendra Modi)। এই বৈঠকে যোগ দিয়েছেন চিফ অব ডিফেন্স স্টাফ জেনারেল অনিল চৌহান (Chief of Defence Staff Gen Anil Chauhan)। বৈঠকে উপস্থিত ছিলেন নিরাপত্তা উপদেষ্টা অজিত ডোভাল (Ajit Doval), রাজনাথ সিংও (Rajnath Singh)। এর আগে জাতীয় নিরাপত্তা উপদেষ্টা অজিত ডোভালের সঙ্গে আলোচনা প্রধানমন্ত্রীর।

‘অপারেশন সিঁদুরে’র পর পাকিস্তান ভারতের অসামরিক জায়াগা ধর্মীয়স্থান, স্কুল, হাসপাতালে একের পর এক হামলা চালাচ্ছে। ভারতের তরফে একাধিকবার দাবি করা হয়েছে ভারত পাকিস্তানের কোনও নাগরিক, সেনাবাহিনীর উপর হামলা চালায়নি। ভারত শুধুমাত্র মাত্র জঙ্গিঘাঁটিতে হামলা চালিয়েছে। কিন্তু পাকিস্তান নির্লজ্জের মতো ভারতে একাধিক বিমানঘাঁটি, অসামরিক জায়গা, একের পর এক শহরকে টার্গেট করে হামলা চালিয়ে যাচ্ছে। পাকিস্তানে সেলিংয়ে কাশ্মীর প্রশাসনের এক উচ্চপদস্থ আধিকারিকের প্রাণ গিয়েছে। মৃত্যু হয়েছে দুই ছাত্রের। পাকিস্তান দাবি করেছে কোনও ধর্মীয় স্থানে তারা হামলা করেনি। যেটা সম্পূর্ণ মিথ্যে। এমনটাই প্রমাণ দিয়ে দাবি করেছেন ভারতের বিদেশ সচিব বিক্রম মিস্রী। পাল্টা ভারতের প্রত্যাঘাতে গুঁড়িয়ে গিয়েছে পাক জঙ্গি ঘাঁটি। জঙ্গি ঘাঁটিগুলির উপর আছড়ে পড়েছে ভারতীয় সেনার ছোড়া গোলা। শনিবার সকালেও জম্মু, শ্রীনগর, রাজৌরি সহ একাধিক জায়গায় বিস্ফোরণের শব্দ শোনা গিয়েছে।

আরও পড়ুন: জম্মুতে ড্রোন হামলার আঁতুড়ঘর! সেই লঞ্চপ্যাড ওড়াল ভারতীয় সেনা

নিয়ন্ত্রণরেখা এবং আন্তর্জাতিক সীমান্তে সেনা মোতায়েনের বৃদ্ধি করছে পাকিস্তান। পাকিস্তান সেনা তাদের সৈন্যদের সামনের দিকে এগিয়ে আনছে। শনিবার বিদেশ মন্ত্রক এবং সেনার যৌথ বিবৃতিতে বলা হয়েছে, ‘‘ভারতের পশ্চিম সীমান্তে পাকিস্তানের আক্রমণ জারি। ভারতের পশ্চিম সীমান্তে সেনা মোতায়েন বৃদ্ধি করছে পাকিস্তান। ভারতীয় সেনাঘাঁটিগুলিকে নিশানা করা হচ্ছে। ড্রোন এবং অন্যান্য মাধ্যমে গোলাবর্ষণ চলছে। এই পরিস্থিতিতে তিন সেনাপ্রধানদের সঙ্গে উচ্চ পর্যায়ের বৈঠক বসেন নরেন্দ্র মোদি। এই বৈঠকে যোগ দিয়েছেন চিফ অব ডিফেন্স স্টাফ জেনারেল অনিল চৌহান। বৈঠকে উপস্থিত ছিলেন নিরাপত্তা উপদেষ্টা অজিত ডোভাল, রাজনাথ সিংও। বিশেষজ্ঞ মহলের মতে, পশ্চিমী সীমান্তে পাক আগ্রাসন যে ভাবে বাড়ছে নিয়ে ভারতের পরবর্তী কী পদক্ষেপ হবে তা ঠিক করতেই এই বৈঠক ডাকা হয়েছিল। পাকিস্তানের লাগাতার হামলার পরবর্তী কড়া জবাব কী ভাবে ভারত দেবে সেই নিয়েও আলোচনা হয়েছে বলে মনে করা হচ্ছে।

দেখুন ভিডিও